Es Krim Kelapa Muda in about 1 month ago
Title	Hits	Adobo - varkensvlees in azijn en sojasaus	Hits: 11634	Afritadang baboy - gebakken varkensvlees in tomatensaus	Hits: 8139	Beef Sinigang - vlees en groente in tamarinde saus	Hits: 10058	Binagoongang Baboy - varkensvlees met bagoong	Hits: 6703	Bistek - Filipijnse biefstuk	Hits: 9294	Bistek Tagalog - gebakken biefstuk op Tagalogse wijze	Hits: 6992	Caldereta - gevulde rundvlees stoofschotel	Hits: 10407	Estofado - stoofschotel van varkensvlees	Hits: 9915	Humba - Buikspek met kruidige saus	Hits: 9598	Inihaw Na Baboy - gegrilde knoflook-azijn karbonades	Hits: 6512	Menudo - stoofschotel van varken, lever en aardappel	Hits: 8855	Nilaga - runderstoofpotje met groenten	Hits: 10288	Sisig - Koud gemarineerd en geroosterd varkensvlees	Hits: 6831	who is online Lotery skrik ná 19 jaar wakker | Netwerk24
Deur Leanne George 05 Maart 2017 00:01
Die Nasionale Loterykommissie het uit die bloute besluit dat ’n bekende Johannesburgse lugvaartmaatskappy wat elke jaar miljoene rande vir die Reach For a Dream-stigting insamel, nie meer self ’n vliegtuig mag uitloot en kaartjies vir die lotery mag verkoop nie.
Dennis Jankelow & Associates (DJA), wat in lugvaartversekering spesialiseer, doen dit al die afgelope 19 jaar.
Dié maatskappy se aansoek om ’n registrasienommer om die vliegtuiglotery (wat as ’n gemeenskapslotery geklassifiseer word) te bestuur, is elke jaar deur die Loterykommissie goedgekeur.
Maar die kommissie, voorheen bekend as die Loteryraad, het eensklaps vanjaar besluit DJA se leeueaandeel in die kompetisie is eintlik ’n oortreding van die Loterywet, al het dié wet reeds in 1997 in werking getree.
Die kompetisie mag voortgaan, maar Reach for a Dream moet dit voortaan self bestuur, het die kommissie beslis.
DJA is skepties of Reach for a Dream dié groot projek self sal kan bestuur, maar die stigting hou vol dit is geen probleem nie.
Dit is ook onduidelik of die gewilde kompetisie, waarvan die kaartjies teen R250 elk verkoop word, ná vanjaar sal voortgaan.
Ingevolge art. 39 van die Loterywet mag maatskappye nie gemeenskapsloterye bestuur nie, sê Thabang Mampane, Loterykommissaris.
Mampane het per e-pos aan Rapport gesê ’n gemeenskaps­lotery moet deur organisasies sonder winsbejag, in dié geval Reach for a Dream, bestuur word. Dit geld ook skole wat geldinsamelingsprojekte hou deur lootjies te verkoop. Maar Mampane sê maatskappye wat wél sulke kompetisies namens organisasies sonder winsbejag wil bestuur, moet ingevolge art. 47 van die Loterywet geregistreer wees en DJA is nie geregistreer nie. Tog het die maatskappy elke jaar die regte aansoekprosedures gevolg, sê Debra Myburgh, DJA se bemarkingsbestuurder.
“Terwyl ons Dennis Jankelow & Associates se aansoek om hernuwing van die vliegtuiglotery nagegaan het, het ons gesien die maatskappy vervul die rol van ­loterybestuurder en Reach for a Dream is net die begunstigde,”
“Daarom het ons Reach for a Dream verplig om sy verhouding met DJA te verklaar.
“ ’n Maatskappy mag slegs geld vir organisasies soos Reach for a Dream uit sy eie wins skenk en indien ’n maatskappy as loterybestuurder wil optree, moet dit ingevolge art. 47 van die Loterywet geregistreer wees. DJA is nie by ons geregistreer nie.”
Sy het nie die vraag beantwoord oor waarom die Loterykommissie ná 19 jaar eers tot dié gevolgtrekking gekom het nie.
Die bevinding beteken dat DJA se handelsnaam van die kompetisie se promosiemateriaal verwyder moet word en dat die maatskappy nie meer die lotery op sy webwerf mag adverteer nie.
“Gelukkig het ons die vliegtuie wat vanjaar uitgeloot word reeds in November verlede jaar gereed gehad, so nou moet ons Reach for a Dream binne ’n maand leer hoe om die inisiatief te bestuur,” sê Myburgh.
DJA het die vliegtuie wat elke jaar uitgeloot is, aangekoop, herstel en netjies geverf.
“Ons weet nie of Reach for a Dream dit alleen sal kan bestuur nie,” sê Myburgh. “Dit was altyd een van hul grootste bronne van geldinsameling.”
Julia Sotirianakos, Reach for a Dream se uitvoerende hoof, sê egter hulle is gereed.
“Ons hoop ons kan (ná vanjaar) daarmee volhou, maar ons hoofdoel is om op vanjaar se lotery te fokus op ’n manier wat met die voorgeskrewe reëls ooreenstem.”
Meer oor: Lotto
Dalk Hennenman-inwoner wat R26 m. in Lotto wen
‘Gesinsman’ wen R21 miljoen
Pensioentrekker wen R25,7 m.-boerpot!